Matúš Putnocký

Matúš Putnocký (* 1. november 1984, Prešov) je slovenský futbalový brankár, od 2019 pôsobiaci v poľskom klube Śląsk Wroclaw. Mimo Slovensko pôsobil na klubovej úrovni v Poľsku.

 Klubová kariéra 
Svoju futbalovú kariéru začal v BardejoveProfil hráča , fcvss.sk, odkiaľ neskôr prestúpil do FC Steel Trans Ličartovce. Odkiaľ v roku 2004 odišiel hosťovať späť do Bardejova. Následne zamieril do MFK Košice, kde nastupoval najprv za rezervu a potom za prvé mužstvo.

 ŠK Slovan Bratislava 
V roku 2009 prestúpil do Slovana Bratislava k nevôli košického trénera Jána Kozáka. V bratislavskom klube sa spočiatku striedal medzi tyčami s Lukášom Hroššom.TOP 5: najlepšich brankárov Corgoň ligy , iFotbal.eu, cit. 14. 3. 2013 Následne sa stal jednotkou. V sezóne 2012/13 získal so Slovanom Bratislava "double", tzn. ligový titulPorto je potřetí v řadě mistrem, titul oslavili i Necid a Kladrubský, IDNES.cz, cit. 18. 5. 2013 a triumf v domácom pohári.Žilina neobhájila, vo finále triumf Slovana , Profutbal.sk, cit. 1. 5. 2013 V prvom domácom zápase druhého predkola Ligy majstrov UEFA 2013/14 17. júla 2013 proti bulharskému celku PFK Ludogorec Razgrad pustil v druhom polčase za bezgólového stavu lacný gól, keď mu vypadla strela z diaľky, ktorú dopravil do siete dobiehajúci fínsky obranca Ludogorce Tero Mäntylä. Slovanu sa ale podaril obrat na konečných 2:1.Slovan otočil v Lige majstrov, vyhral 2:1, SME.sk, citované 17. 7. 2013 Odvetu bratislavský klub nezvládol. Pred jarnou časťou ročníka 2013/14 sa do klubu vrátil Dušan Perniš a Putnocký bol odsunutý na druhú koľaj. Nebol ani ako druhý brankár a trénoval s rezervou. Nakoniec odišiel na hosťovanie do Nitry. Na konci sezóny 2013/14 získal Slovan ligový titul, ktorého držiteľom sa tak stal aj Putnocký. Pred sezónou 2014/15 prišiel do Slovana Bratislava český tréner František Straka a ten uprednostnil na pozíciu brankárskej jednotky Dušana Perniša a dvojky Martina Polačka. Putnocký tak mal veľmi neistú pozíciu a túžil po odchode do zahraničia.Putnockému zahraničie nevyšlo, začína byť znechutený , Profutbal.sk, citované 13 . 8. 2014

 FC Nitra (hosťovanie) 
Nakoniec odišiel pre jarnú časť sezóny 2013/14 na hosťovanie do FC Nitra, ktorá bojovala o zotrvanie v najvyššej súťaži.Putnocký s Augustínom zo Slovana na hosťovanie do Nitry , Profutbal.sk, citované 2. 3 . 2014 Hráč počas svojho pôsobenia odchytal 14 zápasov. Nitra po sezóne zostúpila do 2. najvyššej súťaže.

 MFK Ružomberok 
Začiatkom októbra 2014 odišiel so štatútom amatéra do prvoligového MFK Ružomberok, kde sa dohodol na angažmáne do konca roku 2014 s prípadným predĺžením.Putnocký na Liptove ako amatér, v zime chce ísť von , Profutbal.sk, citované 1. 10 . 2014

 Ruch Chorzów 
V januári 2015 prestúpil do poľského klubu Ruch Chorzów, kde podpísal polročnú zmluvu s opciou.Brankár Senecký podpísal zmluvu s MFK Ružomberok , Profutbal.sk, cit. 10. 1. 2015Aj brankár Matúš Putnocký zamieril do Poľska, fortunaliga.sk, cit. 21. 1. 2015 V lete 2015 mužstvo využilo predkupné právo a uzavrelo s hráčom nový kontrakt do konca sezóny 2016/17 s opciou.

 Lech Poznań 
Pred ročníkom 2016/17 prestúpil do iného poľského tímu, konkrétne do Lech Poznań, kde podpísal zmluvu na tri roky.Matúš Putnocký zawodnikiem Lecha, 90minut.pl, cit. 10. 5. 2016 

 Reprezentačná kariéra 

 A-mužstvo 
V marci 2013 figuroval v nominácii slovenského národného tímu ako tretí brankár pre kvalifikačný zápas s Litvou (22. marca) a priateľský zápas so Švédskom (26. marca, oba zápasy sa odohrali v Žiline na štadióne Pod Dubňom).

 Referencie 

 Externé odkazy 

 Profil hráča na 90minut.pl 
 Profil hráča na stránkach ŠK Slovan Bratislava
 Profil hráča  na stránkach FC VSS Košice
 Profil hráča na transfermarkt.co.uk 
 Profil hráča na soccerway.com 

Kategória:Slovenskí futbalisti
Kategória:Futbaloví brankári
Kategória:Hráči MFK Košice
Kategória:Hráči ŠK Slovan Bratislava
Kategória:Hráči FC Nitra
Kategória:Hráči MFK Ružomberok
Kategória:Hráči Ruch Chorzów
Kategória:Hráči Lech Poznań
Kategória:Hráči Śląsk Wrocław
Kategória:Osobnosti z Prešova